**Ministru kabineta noteikumu projekta**

 **„Grozījumi Ministru kabineta 2008.gada 10.jūnija noteikumos Nr.424 „Kārtība, kādā atlīdzina kaitējumu trešajai personai vai tās mantai, ja to nodarījis Latvijas Republikas militārās aviācijas gaisa kuģis vai civilās aviācijas gaisa kuģis (vai no tā atdalījies priekšmets), kuru Latvijas Nacionālie bruņotie spēki izmanto militārajām vajadzībām”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likums „Par vidēja termiņa budžeta ietvaru 2013., 2014. un 2015.gadam”, likums „Par valsts budžetu 2013.gadam”. |
| 2. | Pašreizējā situācija un problēmas | Ministru kabineta 2008.gada 10.jūnija noteikumu Nr.424 „Kārtība, kādā atlīdzina kaitējumu trešajai personai vai tās mantai, ja to nodarījis Latvijas Republikas militārās aviācijas gaisa kuģis vai civilās aviācijas gaisa kuģis (vai no tā atdalījies priekšmets), kuru Latvijas Nacionālie bruņotie spēki izmanto militārajām vajadzībām” (turpmāk – MK noteikumi Nr.424) 8.punkts nosaka –ja tiek pieņemts lēmums par kaitējuma atlīdzināšanu, Aizsardzības ministrija no tai piešķirtajiem valsts budžeta līdzekļiem personai kaitējumu atlīdzina apmērā, kas nepārsniedz 10 000 latu. Savukārt MK noteikumu Nr.424 9.punkts paredz – ja kaitējuma atlīdzinājuma apmērs pārsniedz 10 000 latu, par finanšu avotu lemj Ministru kabinets. Lēmumu par kaitējuma atlīdzināšanu pieņem aizsardzības ministra izveidota komisija, kurā tiek iekļauts pa vienam pārstāvim no Aizsardzības ministrijas, Nacionālo bruņoto spēku Gaisa spēkiem un valsts aģentūras „Civilās aviācijas aģentūra” (MK noteikumu Nr.424 3.punkts) un kura Administratīvā procesa likumā noteiktajā termiņā izskata un pārbauda dokumentus, kas apliecina kaitējuma nodarīšanas faktu, tā cēlonisko sakarību ar gaisa kuģa iedarbību, radītā kaitējuma apmēru, kā arī pieņem lēmumu par kaitējuma atlīdzinājuma piešķiršanu (un tā apmēru) vai par iesnieguma noraidīšanu (MK noteikumu Nr.424 4.punkts).Tā kā nav iespējams prognozēt gadījumus, kad Latvijas Republikas militārās aviācijas gaisa kuģis vai civilās aviācijas gaisa kuģis (vai no tā atdalījies priekšmets), kuru Latvijas Nacionālie bruņotie spēki izmanto militārām vajadzībām, nodarīs kaitējumu trešajai personai vai tās mantai un persona MK noteikumu Nr.424 2.punktā paredzētajā kārtībā vērsīsies Aizsardzības ministrijā ar iesniegumu par kaitējuma atlīdzinājumu, kā arī to, vai aizsardzības ministra izveidotā komisija pieņems lēmumu par kaitējuma atlīdzināšanu un kāds būs kaitējuma atlīdzinājuma apmērs, šāda atlīdzinājuma izmaksai nepieciešamie līdzekļi Aizsardzības ministrijas budžetā nav plānoti, jo atbilstoši Likumam par valsts budžetu un finanšu vadību ministrijas un citas centrālās valsts iestādes budžeta rezerves neveido.Ņemot vērā būtisko Aizsardzības ministrijas budžeta samazinājumu pēc 2008.gada 1.pusgada (salīdzinājumam – 2008.gadā 1.pusgadā, kad tika izstrādāti MK noteikumi Nr.424, Aizsardzības ministrijas budžets saskaņā ar likumu „Par valsts budžetu 2008.gadam” bija 277,3  milj. latu, bet 2013.gada budžets saskaņā ar Finanšu ministrijas rīkojumos apstiprinātajām apropriācijas izmaiņām ir  160,1 milj. latu), pastāv varbūtība, ka Aizsardzības ministrija nespēs nodrošināt noteikumos Nr.424 paredzētā atlīdzinājuma izmaksu, neapdraudot aizsardzības resora budžetā plānoto pasākumu īstenošanu, t.sk. Aizsardzības ministrijas valsts budžeta ilgtermiņa saistību un Nacionālo bruņoto spēku regulāro uzdevumu izpildi. Turklāt, lai nodrošinātu Aizsardzības ministrijas valsts budžeta ilgtermiņa saistību un Nacionālo bruņoto spēku regulāro uzdevumu izpildi, Ministru kabinets, apstiprinot Ministru kabineta 2011.gada 7.novembra rīkojumu Nr.580 „Par Aizsardzības ministrijai nepieciešamo līdzekļu pārdali” un 2012.gada 2.jūlija rīkojumu Nr.293 „Par Nacionālo bruņoto spēku regulāro uzdevumu izpildes nodrošinājumu”, ir atbalstījis papildus nepieciešamā finansējuma paredzēšanu Aizsardzības ministrijas bāzes izdevumos.Lai MK noteikumu Nr.424 8.punktā noteiktā atlīdzinājuma izmaksas gadījumā netiktu apdraudēta aizsardzības resora budžetā plānoto neatliekamo pasākumu īstenošana, nepieciešams izdarīt grozījumus minētajos MK noteikumos, paredzot, ka, ja tiek pieņemts lēmums par kaitējuma atlīdzināšanu, par finanšu avotu neatkarīgi no atlīdzinājuma apmēra lemj Ministru kabinets. Tādējādi par finanšu avotu var būt gan Aizsardzības ministrijas budžets (ja Aizsardzības ministrija, pārvērtējot kārtējā gada budžeta prioritātes, gadskārtējā valsts budžeta likumā tai paredzētās apropriācijas ietvaros spēs nodrošināt atlīdzinājuma izmaksu), gan, piemēram, valsts budžeta programma 02.00.00 „Līdzekļi neparedzētiem gadījumiem” atbilstoši Likuma par budžetu un finanšu vadību 12.pantam.Kopš MK noteikumu Nr.424 spēkā stāšanās brīža, t.i., no 2008.gada 18.jūnija, nav bijis neviens gadījums, kad trešā persona būtu vērsusies Aizsardzības ministrijā ar iesniegumu par viņai vai viņas mantai nodarītā kaitējuma atlīdzinājumu un aizsardzības ministra izveidota komisija būtu lēmusi par kaitējuma atlīdzinājuma piešķiršanu (un tā apmēru) vai par iesnieguma noraidīšanu.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Lai atrisinātu anotācijas I sadaļas 2.punktā identificēto problēmu, projekts paredz MK noteikumos Nr.424 turpmāk noteikt, ka par finanšu avotu lemj Ministru kabinets, ja tiek pieņemts lēmums par kaitējuma atlīdzināšanu.  |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa |  Personas, kurām vai kuru mantai Latvijas Republikas militārās aviācijas gaisa kuģis vai civilās aviācijas gaisa kuģis (vai no tā atdalījies priekšmets), kuru Latvijas Nacionālie bruņotie spēki izmanto militārām vajadzībām, nodarījis kaitējumu. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| 7. | Cita informācija | Kopš MK noteikumu Nr.424 spēkā stāšanās brīža, t.i., no 2008.gada 18.jūnija, nav bijis neviens gadījums, kad trešā persona būtu vērsusies Aizsardzības ministrijā ar iesniegumu par viņai vai viņas mantai nodarītā kaitējuma atlīdzinājumu un aizsardzības ministra izveidota komisija būtu lēmusi par kaitējuma atlīdzinājuma piešķiršanu (un tā apmēru) vai par iesnieguma noraidīšanu.Projekta ietekme uz valsts budžetu nav precīzi aprēķināma, jo nav iespējams prognozēt gadījumus, kad Latvijas Republikas militārās aviācijas gaisa kuģis vai civilās aviācijas gaisa kuģis (vai no tā atdalījies priekšmets), kuru Latvijas Nacionālie bruņotie spēki izmanto militārām vajadzībām, nodarīs kaitējumu trešajai personai vai tās mantai un šī persona MK noteikumu Nr.424 2.punktā paredzētajā kārtībā vērsīsies Aizsardzības ministrijā ar iesniegumu par kaitējuma atlīdzinājumu, kā arī to, vai aizsardzības ministra izveidotā komisija pieņems lēmumu par kaitējuma atlīdzināšanu un kāds būs kaitējuma atlīdzinājuma apmērs. |

Anotācijas IV, V, VI un VII sadaļaa – projekts šīs jomas neskar.

Iesniedzējs:

aizsardzības ministrs A.Pabriks

Vīza: valsts sekretārs J.Sārts

03.09.2013 13:38

978

Jānis Lapiņš

AM Krīzes vadības departamenta

Civilmilitārās sadarbības nodaļas vecākais referents

e-pasta adrese:Janis.Lapins@mod.gov.lv

tālr. 67335072, fakss: 67335130